10. การควบคุมภายใน

ความเห็นของคณะกรรมการบริษัท เกี่ยวกับการควบคุมภายใน

เรียน เลขาธิการ

สำนักงานคณะกรรมการกำกับหลักทรัพย์และตลาดหลักทรัพย์

ในรอบปี 2547 นั้น
คณะกรรมการบริษัทยังคงให้ความสำคัญอย่างต่อเนื่องในเรื่องการควบคุมภายในขององค์กร
โดยเฉพาะการอนุมัติแผนงาน งบประมาณการลงทุน และค่าใช้จ่ายประจำปี
เพื่อให้สอดคล้องกับแผนกลยุทธ์ รวมถึงได้ติดตาม และทบทวนอำนาจหน้าที่ของคณะกรรมการบริหาร
กรรมการผู้จัดการ อีกทั้งผู้บริหารในระดับต่างๆ เพื่อให้การปฏิบัติงานเป็นไปอย่างมีประสิทธิภาพ
รัดกุม และมีความพร้อมอยู่ตลอดเวลาในการที่จะให้ฝ่ายตรวจสอบภายใน
สามารถสอบทานและตรวจสอบได้

จากรายงานของคณะกรรมการตรวจสอบ และรายงานจากผู้สอบบัญชีของบริษัท พบว่า ปี 2547
คณะกรรมการบริษัท และผู้บริหาร
มีจริยธรรมในการดำเนินงานให้ความสำคัญต่อระบบการควบคุมภายในที่ดี
มีการกำกับดูแลกิจการอย่างต่อเนื่อง มีการปฏิบัติถูกต้องตามข้อกำหนดกฎหมายที่เกี่ยวข้อง
และได้ปฏิบัติหน้าที่เพื่อให้บรรลุเป้าหมายด้วยความทุ่มเท และมุ่งมั่นดั่งมืออาชีพ

ดังนั้น คณะกรรมการบริษัทจึงมั่นใจว่า ระบบการควบคุมภายในของบริษัทมีความเพียงพอ
และเหมาะสมในการใช้ตรวจสอบ และติดตามการปฏิบัติงานอย่างใกล้ชิดได้เป็นอย่างดี

  ขอแสดงความนับถือ

  (ศาสตราจารย์ โมรา บุณยผล)

  ประธานกรรมการ

ความเห็นของผู้สอบบัญชีเกี่ยวกับการควบคุมภายใน

เสนอ เลขาธิการ สำนักงานคณะกรรมการกำกับหลักทรัพย์และตลาดหลักทรัพย์

ตามที่สำนักงานฯ ได้ตรวจสอบงบการเงินของบริษัท แอล.พี.เอ็น. ดีเวลลอปเมนท์ จำกัด
(มหาชน) สำหรับปีสิ้นสุดวันที่ 31 ธันวาคม 2547 และได้เสนอรายงานการตรวจสอบลงวันที่ 15
กุมภาพันธ์ 2548 ไปแล้วนั้น สำนักงานฯ
ขอเรียนว่าในการตรวจสอบงบการเงินดังกล่าวตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินนี้แสดงฐานะการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานฯ ได้ศึกษาและประเมินประสิทธิภาพการควบคุมภายในด้านบัญชีของบริษัท
ตามที่เห็นจำเป็นเพื่อประโยชน์ในการกำหนดขอบเขตของการปฏิบัติงานตรวจสอบให้รัดกุมและเหมาะสม
ซึ่งสำนักงานฯ
ไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่จะมีผลกระทบอย่างเป็นสาระสำคัญในการแสดงความเห็นต่องบการเงิน
ณ วันที่ 31 ธันวาคม 2547

ฝ่ายบริหารของบริษัท แอล.พี.เอ็น. ดีเวลลอปเมนท์ จำกัด (มหาชน)
มีความรับผิดชอบในการจัดให้มีระบบการควบคุมภายในด้านการบัญชี
และควบคุมให้มีการปฏิบัติตามระบบดังกล่าวอย่างเคร่งครัด
ในการนี้ต้องใช้การประมาณการและดุลยพินิจโดยพิจารณาถึงผลประโยชน์ที่คาดว่าจะได้รับและต้นทุนที่เกิดขึ้นจากการใช้ระบบการควบคุมนี้
ระบบการควบคุมภายในดังกล่าวให้ความมั่นใจแก่ฝ่ายบริหารตามสมควร

อย่างไรก็ตาม สำนักงานฯ ขอเรียนว่าในการตรวจสอบบัญชี สำนักงานฯ มิได้ตรวจสอบทุกรายการ
หากแต่ใช้วิธีการทดสอบท่านั้น นอกจากนั้น
การศึกษาและการประเมินประสิทธิภาพระบบการควบคุมภายในด้านบัญชีมีวัตถุประสงค์เพียงเพื่อประโยชน์ในการสอบบัญชีดังกล่าวไว้ข้างต้น
ดังนั้งจึงไม่อาจชี้ให้เห็นถึงข้อบกพร่องทั้งหดที่อาจมีอยู่ในระบบการควบคุมภายในของบริษัทได้

สำนักงานฯ ขอขอบคุณเจ้าหน้าที่ของบริษัท
ที่ได้ให้ความร่วมมือในการตรวจสอบบัญชีของบริษัทเป็นอย่างดี

(ตามหนังสือของสำนักงานสอบบัญชี ดี ไอ เอ เสนอถึง เลขาธิการ
สำนักงานคณะกรรมการกำกับหลักทรัพย์และตลาดหลักทรัพย์ เลขที่ โอ. 210023/2548 ลงวันที่ 15
มีนาคม 2548)

รายงานคณะกรรมการตรวจสอบ ประจำปี 2547

เรียน ผู้ถือหุ้น

บริษัท แอล.พี.เอ็น. ดีเวลลอปเมนท์ จำกัด ( มหาชน )

ปัจจุบัน คณะกรรมการตรวจสอบของบริษัท ประกอบด้วยกรรมการอิสระ 3 ท่าน คือศาสตราจารย์
ศิริ เกวลินสฤษดิ์ เป็นประธานกรรมการตรวจสอบ, นายเทพ รุ่งธนาภิรมย์ และ นายวุฒิพล

สุริยาภิวัฒน์ เป็นกรรมการตรวจสอบโดยมีการประชุม 5 ครั้งในรอบปี
2547คณะกรรมการตรวจสอบมีขอบเขต การปฏิบัติงาน หน้าที่
และความรับผิดชอบตามข้อกำหนดของตลาดหลักทรัพย์แห่งประเทศไทย สรุปได้ดังต่อไปนี้

1 สอบทาน การเสนองบการเงินรายไตรมาส และงบการเงินประจำปีต่อคณะกรรมการบริษัท

  พิจารณาอนุมัติ เห็นว่า ได้มีการจัดทำงบการเงินตามมาตรฐานการบัญชีที่รับรองทั่วไป และ

  เปิดเผยข้อมูลอย่างเพียงพอตามรายงานการตรวจสอบงบการเงินโดยผู้สอบบัญชีรับอนุญาต

  2 สอบทานหลักเกณฑ์ที่ควบคุมการทำรายการระหว่างกัน และการเปิดเผยข้อมูลรายการที่

  เกี่ยวโยงกัน ให้เป็นไปตามเกณฑ์ของตลาดหลักทรัพย์ฯ เห็นว่า เป็นธุรกรรมที่เป็นธุรกิจ

  ปกติทางการค้าของบริษัท โดยตรวจไม่พบข้อขัดแย้งทางผลประโยชน์

  3 พิจารณารายงานผลการตรวจสอบภายในของฝ่ายตรวจสอบภายใน ที่ได้ปฏิบัติตามแผนงาน

  ประจำปี เห็นว่า ระบบควบคุมภายในด้านต่าง ๆ 5 ส่วนตามมาตรฐานของ COSO มีอย่าง

  เพียงพอเหมาะสม สำหรับการปฏิบัติงานของหน่วยงานภายในบริษัท ได้จัดให้มีระบบการ

  ควบคุมภายในแต่ละฝ่ายอย่างมีประสิทธิผล โดยตรวจไม่พบข้อบกพร่องที่เป็นสาระสำคัญ

4 ประชุมร่วมกับฝ่ายจัดการ ผู้สอบบัญชีรับอนุญาต ผู้ตรวจสอบภายใน เพื่อให้ข้อเสนอแนะ

  ที่เป็นประโยชน์ต่อการบริหารงานของบริษัท โดยฝ่ายจัดการได้ติดตามแก้ไข ปรับปรุงอย่าง

  เหมาะสม

5 นำเสนอต่อคณะกรรมการบริษัท ให้ขออนุมัติที่ประชุมผู้ถือหุ้นประจำปี 2548 เพื่อแต่งตั้ง

ผู้สอบบัญชีจาก สำนักงานสอบบัญชี ดี ไอ เอ เป็นผู้สอบบัญชีของบริษัท ประจำปี 2548

ในการดำเนินงานของบริษัทในรอบปี 2547
คณะกรรมการตรวจสอบได้พิจารณาแล้วเห็นว่าคณะกรรมการบริษัท และผู้บริหาร
มีจริยธรรมในการดำเนินงาน ให้ความสำคัญต่อระบบการควบคุมภายในที่ดี
มีการกำกับดูแลกิจการอย่างต่อเนื่อง มีการปฏิบัติถูกต้องตามข้อกำหนดกฎหมายที่เกี่ยวข้อง
และได้ปฏิบัติหน้าที่เพื่อให้บรรลุเป้าหมายด้วยความทุ่มเท และมุ่งมั่นดั่งมืออาชีพ

  ในนามคณะกรรมการตรวจสอบ

( ศาสตราจารย์ศิริ เกวลินสฤษดิ์ )

ประธานคณะกรรมการตรวจสอบ

วันที่ 1 กุมภาพันธ์ 2548

รายงานความรับผิดชอบในการตรวจสอบงบการเงิน และการกำกับดูแลกิจการ

คณะกรรมการบริษัท เป็นผู้รับผิดชอบต่องบการเงินเฉพาะบริษัท และงบการเงินรวมของบริษัท
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
มีการเลือกใช้นโยบายบัญชีที่เหมาะสม และถือปฏิบัติอย่างต่อเนื่อง
โดยจัดทำประมาณการอย่างระมัดระวัง รวมถึงการเปิดเผย
ข้อมูลสำคัญไว้ในหมายเหตุประกอบงบอย่างเพียงพอ และมีระบบการควบคุมภายในที่เหมาะสม
เพื่อให้มั่นใจได้อย่างมีเหตุผลว่า ข้อมูลทางบัญชีมีความถูกต้อง ครบถ้วน
และดำรงไว้ซึ่งวิธีการปฏิบัติที่จะไม่ให้เกิดการดำเนินการที่ผิดปกติอย่างมีสาระสำคัญ

คณะกรรมการบริษัท จึงได้แต่งตั้งคณะกรรมการตรวจสอบ เพื่อทำหน้าที่สอบทานงบการเงิน
ระบบควบคุมภายใน และรายงานผลการตรวจสอบภายใน ซึ่งคณะกรรมการตรวจสอบ
ได้แสดงความเห็นไว้ในรายงานประจำปีแล้ว